રાજુલા અને જાફરાબાદ તાલુકામાં ગેરકાયદે જીએચસીએલ કંપનીની લીઝ ર૦૧૧માં પુરી થવા છતાં જાફરાબાદમાં વઢેરા, મીતીયાળા તેમજ રાજુલા તાલુકાના ભેરાઈ, પીપાવાવ, વિક્ટર, કથીવદર, ખેરા, ચાંચ ગામે અને લિગલી કરોડો રૂપિયાની સરકારી અને ગ્રામ પંચાયતો પાસેથી ભાડે રાખેલ મીઠુ પકવવા જમીન તેની લીઝ ર૦૧૧માં પુરી થઈ ગઈ હોવા છતા જમીનનો કબ્જો બિનકાયદે કરી કરોડો ટન મીઠુ પકવતી જીએચસીએલ કંપની સામે ૭ ગામના લોકો દ્વારા કરાયેલ રજૂઆતોનો ઉલાળીયો થતા ૭ ગામના લોકોએ બહુ સંખ્યામાં મામલતદાર મારફત રાજ્ય સરકારમાં બેઠેલ વિજયભાઈ રૂપાણીને આવેદનપત્ર પાઠવ્યું કે, આ જીએચસીએલ કંપનીએ ગેરકાયદે જમીનનું દબાણ કરી સરકારને કરોડો રૂપિયાનો ચુનો લગાડે છે તેમજ એકદમ પછાત જાફરાબાદ અને રાજુલાના મજુર વર્ગની રોજીરોટી છીનવી બેરોજગારીથી ગરીબીના ખપ્પરમાં હોમી દીધા છે અને આ કંપનીને ભાડા પેટે આપેલનો ર૦૧૧માં પુરી થતી લીઝ ફરીવાર લીઝ ન આપવા તેમજ મીઠુ પકવતી કંપનીથી દરિયાના પાણી ૭ ગામોના તળમાં ઘુસી જતા દરરોજ એક વ્યક્તિને ટીબી, શ્વાસ, પથરીના રોગીનો વધારો થતો જાય છે અને એક તો કંપનીના પાપે બેકારી તેમાં નાણા વગર બેકારીથી અનેક લોકો મોતના મોઢામાં જતા રહે છે.